Document ID: 31993R3558

ΚΑΝΟΝΙΣΜΟΣ (ΕΚ) αριθ. 3558/93 ΤΗΣ ΕΠΙΤΡΟΠΗΣ της 22ας Δεκεμβρίου 1993 για την τροποποίηση του κανονισμού (ΕΟΚ) αριθ. 2697/93 για τον καθορισμό κατά την περίοδο από 1ης Ιουλίου 1993 έως 30 Ιουνίου 1994 των λεπτομερειών εφαρμογής των καθεστώτων εισαγωγής νωπών, διατηρημένων με απλή ψύξη ή κατεψυγμένων βοείων κρεάτων, τα οποία προβλέπονται στα πρόσθετα πρωτόκολλα των προσωρινών συμφωνιών σύνδεσης μεταξύ της Κοινότητας και της Δημοκρατίας της Πολωνίας, της Δημοκρατίας της Ουγγαρίας και της πρώην Τσεχικής και Σλοβακικής Ομοσπονδιακής Δημοκρατίας (ΤΣΟΔ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 520/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου (1), όπως τροποποιήθηκε από τον κανονισμό (ΕΟΚ) αριθ. 2235/93 (2), και ιδίως το άρθρο 1,
Εκτιμώντας:
ότι η προσωρινή συμφωνία για το εμπόριο και τα εμπορικά μέτρα με την Τσεχική και τη Σλοβακική Δημοκρατία εφαρμόζεται προσωρινά από την 1η Μαρτίου 1992 (3)- ότι, όσον αφορά τη συμφωνία αυτή, η Κοινότητα έχει συνάψει, συμπληρωματικά πρωτόκολλα, στις 20 Δεκεμβρίου 1993, με την Τσεχική Δημοκρατία και τη Σλοβακική Δημοκρατία, μετά τη διάλυση της Τσεχικής και Σλοβακικής Ομοσπονδιακής Δημοκρατίας, την 1η Ιανουαρίου 1993-
ότι σ' αυτά τα συμπληρωματικά πρωτόκολλα προβλέπεται ότι οι κοινοτικές παραχωρήσεις που προβλέπονται από την προσωρινή συμφωνία θα κατανεμηθούν από την 1η Ιανουαρίου 1994 μεταξύ αυτών των δύο κρατών-
ότι ο κανονισμός (ΕΟΚ) αριθ. 2697/93 της Επιτροπής (4), προβλέπει στο άρθρο 1 παράγραφος 1 τρίτη περίπτωση τη διαθέσιμη ποσότητα βοείου κρέατος για την πρώην Τσεχική και Σλοβακική Ομοσπονδιακή Δημοκρατία- ότι η διάταξη αυτή πρέπει να τροποποιηθεί και να καθοριστούν για καθεμία από τις δύο αυτές Δημοκρατίες η διαθέσιμη ποσότητα από την 1η Ιανουαρίου 1994 και να προσαρμοστούν ορισμένες λεπτομέρειες εφαρμογής-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2697/93 τροποποιείται ως εξής:
1. Μετά το άρθρο 1 παράγραφος 1 τρίτη περίπτωση προστίθεται το ακόλουθο νέο εδάφιο:
"Εντούτοις, μπορούν να εισαχθούν από την 1η Ιανουαρίου έως τις 30 Ιουνίου 1994 στο πλαίσιο των προαναφερθέντων καθεστώτων εισαγωγής:
- 1 731,3 τόνοι κρέατος καταγωγής Τσεχικής Δημοκρατίας,
- 869,8 τόνοι κρέατος κατωγωγής Σλοβακικής Δημοκρατίας."
2. Το άρθρο 1 παράγραφος 2 δεύτερο εδάφιο αντικαθίσταται από το ακόλουθο κείμενο:
"Οι ποσότητες που αποτελούν αντικείμενο των τριγωνικών ενεργειών που αναφέρονται στο παράρτημα Χβ των συμφωνιών με την Πολωνία και την Ουγγαρία και στο παράρτημα ΧΙΙΙβ των συμπληρωματικών πρωτοκόλλων με την Τσεχική Δημοκρατία και τη Σλοβακική Δημοκρατία θα αφαιρούνται από τις διαθέσιμες ποσότητες για την τελευταία περίοδο. Ωστόσο, οι διαθέσιμες ποσότητες για το έτος 3 δεν μπορούν να είναι μικρότερες από τις ελάχιστες ποσότητες που αναφέρονται σ' αυτά."
3. Το παράρτημα αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1993.

Labels: 3
18
17